એલજી ઈન્ડિયાના બિઝનેસ હેડ વિજય બાબુએ કહ્યું હતું કે એલજી સ્પષ્ટપણે જણાવે છે કે તે જીએસટીમાં થયેલા ઘટાડાનો 100 ટકા લાભ તેના ગ્રાહકોને 27 જુલાઈથી જ આપવાનું શરૂ કરી દેશે. આ ભાવઘટાડો 7-8 ટકાનો રહેશે. પેનાસોનિક ઈન્ડિયા-સાઉથ એશિયાના પ્રેસિડેન્ટ અને સીઈઓ મનીષ શમર્એિ કહ્યું હતું કે તહેવારોની સિઝન નજીક છે ત્યારે જ વ્હાઈટ ગુડ્ઝ પરના જીએસટીમાં ઘટાડો કરાતા આ ઉદ્યોગને બળ મળશે અને તેમાં વૃદ્ધિ જોવા મળશે. તેમણે કહ્યું કે સૌથી વધારે ફાયદો વોશિંગ મશીન અને રેફ્રિજરેટરમાં થશે. આ બન્નેની માંગમાં નોંધપાત્ર વધારો થશે તેવી આશા છે. 26 ઈંચથી નાના સ્ક્રીનના ટીવી પર પણ ટેક્સ ઘટાડાતા નાના શહેરોમાં આવા ટીવીની માંગ વધશે. .